

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL PANEVĖŽIO RAJONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPIŲ SKAIČIAUS, IKIMOKYKLINIO UGDYMO GRUPIŲ VEIKLOS TRUKMĖS, PRIEŠMOKYKLINIO UGDYMO ORGANIZAVIMO MODELIŲ, BENDROJO UGDYMO MOKYKLŲ MOKINIŲ IR KLASIŲ SKAIČIAUS 2024–2025 MOKSLO METAIS PATVIRTINIMO**

2024 m. kovo 28 d. Nr. T-

Panevėžys

Vadovaudamasi Lietuvos Respublikos vietos savivaldos įstatymo 6 straipsnio 5, 8 punktais, 7 straipsnio 6 punktu, 15 straipsnio 4 dalimi, Lietuvos Respublikos švietimo įstatymo 58 straipsnio 1 dalies 3 punktu, Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, 7.1 papunkčiu, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 25.7 papunkčiu, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo, patvirtinto Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 „Dėl Priėmimo į valstybinę ir savivaldybės bendrojo ugdymo, profesinio mokymo įstaigą bendrųjų kriterijų sąrašo patvirtinimo“ (Lietuvos Respublikos švietimo ir mokslo ministro 2018 m. balandžio 5 d. įsakymo Nr. V-674 redakcija) (su visais aktualiais pakeitimais), 3 punktu, Panevėžio rajono savivaldybės taryba n u s p r e n d ž i a:

1. Patvirtinti:
   1. Panevėžio rajono savivaldybės švietimo įstaigų ikimokyklinio ugdymo grupių skaičių ir ikimokyklinio ugdymo grupių veiklos trukmę 2024–2025 mokslo metais (pridedama);
   2. Panevėžio rajono savivaldybės švietimo įstaigų priešmokyklinio ugdymo grupių skaičių ir priešmokyklinio ugdymo organizavimo modelius 2024–2025 mokslo metais (pridedama);
   3. Panevėžio rajono savivaldybės bendrojo ugdymo mokyklų mokinių ir klasių skaičių 2024–2025 mokslo metais (pridedama).
2. Nustatyti, kad šis sprendimas įsigalioja 2024 m. rugsėjo 1 d.

Šis sprendimas per vieną mėnesį gali būti skundžiamas Panevėžio rajono savivaldybės tarybai (Vasario 16-osios g. 27, 35185 Panevėžys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka.

Aurelija Bartašė

2024-03-07

PATVIRTINTA

Panevėžio rajono savivaldybės tarybos   
2024 m. kovo 28 d. sprendimu Nr. T-

**PANEVĖŽIO RAJONO SAVIVALDYBĖS ŠVIETIMO ĮSTAIGŲ IKIMOKYKLINIO UGDYMO GRUPIŲ SKAIČIUS IR IKIMOKYKLINIO UGDYMO GRUPIŲ VEIKLOS TRUKMĖ 2024–2025 MOKSLO METAIS**

|  |  |  |  |  |  |
| --- | --- | --- | --- | --- | --- |
| Eil. Nr. | Įstaigos pavadinimas | Ikimokyklinis ugdymas | | | |
| Lopšelio grupės | | Darželio grupės | |
| Grupių skaičius | Veiklos trukmė per parą (val.) | Grupių skaičius | Veiklos trukmė per parą (val.) |
| 1. | Dembavos lopšelis-darželis „Smalsutis“ | 1 | 10.30 | 3 | 10.30 |
| 2. | Naujamiesčio lopšelis-darželis „Bitutė“ | 1 | 10.30 | 2 | 10.30 |
| 3. | Krekenavos lopšelis-darželis „Sigutė“ | 1 | 10.30 | 3 | 10.30 |
| 4. | Krekenavos lopšelio-darželio „Sigutė“ Žibartonių skyrius | - | - | 1 | 9.45 |
| 5. | Ramygalos lopšelis-darželis „Gandriukas“ | 1 | 10.30 | 3 | 10.30 |
| 6. | Velžio lopšelis-darželis „Šypsenėlė“ | 4 | 10.30 | 3 | 10.30 |
| 7. | Velžio lopšelio-darželio „Šypsenėlė“ Liūdynės skyrius | 1 | 10.30 | - | - |
| 8. | Pažagienių mokykla-darželis | 1 | 10.30 | 1 | 10.00 |
| 9. | Piniavos mokykla-darželis | 2 | 10.30 | 3 | 10.30 |
| 10. | Piniavos mokyklos-darželio Bernatonių skyrius | 1 | 10.30 | 1 | 10.30 |
| 11. | Paliūniškio pagrindinės mokyklos Tiltagalių skyrius | - | - | 2 | 10.30 |
| 12. | Upytės Antano Belazaro pagrindinės mokyklos ikimokyklinio ugdymo skyrius | - | - | 2 | 10.30 |
| 13. | Paįstrio Juozo Zikaro gimnazija | - | - | 3 | 10.30 |
| 14. | Raguvos gimnazijos ikimokyklinio ugdymo skyrius „Skruzdėliukas“ | 1 | 10.30 | 1 | 10.30 |
| 15. | Raguvos gimnazijos Miežiškių skyrius | 1 | 10.30 | - | - |
| 16. | Smilgių gimnazijos ikimokyklinio ugdymo skyrius | 1 | 10.30 | 2 | 10.30 |
| 17. | Dembavos progimnazija | - | - | 1 | 10.30 |
| Ikimokyklinio ugdymo grupių skaičius | | 16 | - | 31 | - |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PATVIRTINTA

Panevėžio rajono savivaldybės tarybos   
2024 m. kovo 28 d. sprendimu Nr. T-

**PANEVĖŽIO RAJONO SAVIVALDYBĖS ŠVIETIMO ĮSTAIGŲ PRIEŠMOKYKLINIO UGDYMO GRUPIŲ SKAIČIUS IR PRIEŠMOKYKLINIO UGDYMO ORGANIZAVIMO MODELIAI 2024–2025 MOKSLO METAIS**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil. Nr. | Įstaigos pavadinimas  (ugdymo vieta) | Grupių, kuriose ugdomi PU vaikai, skaičius | PU vaikų skaičiaus vidurkis grupėse | Priešmokyklinio ugdymo organizavimo modeliai | | | | |
| Darbo trukmė per parą (val.) | Mokytojų, dirbančių grupėje, skaičius | | | Teikiamos paslaugos vaikui |
| Priešmokyklinio ugdymo mokytojas | Ikimokyklinio ugdymo mokytojas | Kiti |
| 1. | Dembavos lopšelis-darželis „Smalsutis“ | 1 | 17 | 10.30 | 1,5 | - | 1 meninio ugdymo mokytojas | Logopedo, mokytojo padėjėjo pagalba |
| 2. | Naujamiesčio lopšelis-darželis „Bitutė“ | 1\* | 9\*\* | 10.30 | 2 | **-** | 1 meninio ugdymo mokytojas | Logopedo,  specialiojo pedagogo, mokytojo padėjėjo pagalba |
| 3. | Krekenavos lopšelis-darželis „Sigutė“ | 1 | 19 | 10.30 | 2 | **-** | 1 meninio ugdymo mokytojas | Logopedo,  specialiojo pedagogo, mokytojo padėjėjo pagalba |
| 4. | Krekenavos lopšelio-darželio „Sigutė“ Linkaučių skyrius | 1\* | 2\*\* | 10.30 | - | 2 | **-** | Logopedo, specialiojo pedagogo, mokytojo padėjėjo pagalba |
| 5. | Krekenavos lopšelio-darželio „Sigutė“ Žibartonių skyrius | 1\* | 4\*\* | 9.45 | - | 2 | **-** | Logopedo,  mokytojo padėjėjo pagalba |
| 6. | Ramygalos lopšelis-darželis „Gandriukas“ | 1 | 18 | 10.30 | 2 | - | 1 meninio ugdymo mokytojas | Logopedo pagalba |
|  |  |
| 7. | Velžio lopšelis-darželis „Šypsenėlė“ | 1 | 20 | 10.30 | 2 | **-** | 1 meninio ugdymo mokytojas | Logopedo,  specialiojo pedagogo pagalba |
| 1\* | 10\*\* | 10.30 | 2 | - |
| 8. | Velžio lopšelio-darželio „Šypsenėlė“ Liūdynės skyrius | 1\* | 3\*\* | 10.30 | - | 2 | 1 meninio ugdymo mokytojas | Logopedo pagalba,  specialiojo pedagogo ir mokytojo padėjėjo pagalba |
| 9. | Pažagienių mokykla-darželis | 1\* | 15\*\* | 10.30 | 1 | 0,5 | 1 meninio ugdymo mokytojas | Logopedo, specialiojo pedagogo pagalba |
| 10. | Piniavos mokykla-darželis | 1 | 16 | 10.30 | 2 | - | 2 meninio ugdymo mokytojai | Logopedo,  specialiojo pedagogo ir mokytojos padėjėjo pagalba |
| 1\* | 5\* | 10.30 | 1 | 1 |
| 11. | Piniavos mokyklos-darželio Bernatonių skyrius | 1\* | 9\*\* | 10.30 | 1 | 1 | 1 meninio ugdymo mokytojas | Logopedo, specialiojo pedagogo pagalba |
| 12. | Paliūniškio pagrindinė mokykla | 1\* | 5\*\* | 4 | - | 1 | **-** | Logopedo, specialiojo pedagogo,  socialinio pedagogo pagalba |
| 13. | Paliūniškio pagrindinės mokyklos Tiltagalių skyrius | 1\* | 7\*\* | 10.30 | - | 1 | 1 meninio ugdymo mokytojas | Logopedo,  specialiojo pedagogo, socialinio pedagogo pagalba |
| 14. | Upytės Antano Belazaro pagrindinės mokyklos ikimokyklinio ugdymo skyrius | 1\* | 8\*\* | 10.30 | 1 | 1 | 1 meninio ugdymo mokytojas | Logopedo, specialiojo pedagogo, socialinio pedagogo, psichologo, mokytojo padėjėjo pagalba |
| 15. | Paįstrio Juozo Zikaro gimnazija | 1 | 14 | 10.30 | 1 | 1 | 1 meninio ugdymo mokytojas | Logopedo,  specialiojo pedagogo, psichologo pagalba |
| 16. | Raguvos gimnazijos ikimokyklinio ugdymo skyrius „Skruzdėliukas“ | 1\* | 5\*\* | 10.30 | - | 2 | 1 meninio ugdymo mokytojas | Logopedo pagalba |
| 17. | Raguvos gimnazijos Miežiškių skyrius | 1\* | 3\*\* | 10.30 | - | 2 | 1 meninio ugdymo mokytojas | Logopedo,  specialiojo pedagogo pagalba |
| 1\* | 5\*\* | 10.30 | - | 2 | 1 meninio ugdymo mokytojas | Logopedo,  specialiojo pedagogo pagalba |
| 18. | Ramygalos gimnazijos Vadoklių skyrius | 1\* | 1 | 10.30 | - | 2 |  | Logopedo pagalba,  socialinio pedagogo pagalba |
| 19. | Smilgių gimnazijos ikimokyklinio ugdymo skyrius | 1 | 13 | 10.30 | 2 | - | 2 meninio ugdymo mokytojai | Logopedo,  specialiojo pedagogo pagalba |
| Priešmokyklinio ugdymo grupių ir PU vaikų skaičius | | 22 | 208 |  |  |  |  |  |

\* Jungtinė grupė, kurioje priešmokyklinio amžiaus vaikai ugdomi kartu su ikimokyklinio amžiaus vaikais.

\*\* Jungtinėje grupėje pagal priešmokyklinio ugdymo programą ugdomų vaikų skaičius.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PATVIRTINTA

Panevėžio rajono savivaldybės tarybos   
2024 m. kovo 28 d. sprendimu Nr. T-

**BENDROJO UGDYMO MOKYKLŲ MOKINIŲ IR KLASIŲ SKAIČIUS 2024–2025 MOKSLO METAIS**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| Mokykla | | Pradinio ugdymo programa | | | | Pagrindinio ugdymo programa | | | | | | Vidurinio ugdymo programa | | Mokinių ir klasių sk. iš viso |
| 1 kl. | 2 kl. | 3 kl. | 4 kl. | 5 kl. | 6 kl. | 7 kl. | 8 kl. | I (9) kl. | II (10) kl. | III (11) kl. | IV (12) kl. |
| Krekenavos Mykolo Antanaičio gimnazija | Mokinių sk. | 28 | 19 | 20 | 25 | 25 | 23 | 32 | 25 | 28 | 32 | 27 | 24 | 308 |
| Klasių sk. | 2 | 1 | 1 | 2 | 1 | 1 | 2 | 1 | 1 | 2 | 1 | 1 | 16 |
| Naujamiesčio mokykla | Mokinių sk. | 10 | 9 | 13 | 9 | 15 | 12 | 8 | 19 | 10 | 8 | - | - | 113 |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | - | - | 10 |
| Paįstrio Juozo Zikaro gimnazija | Mokinių sk. | 20 | 13 | 20 | 19 | 20 | 23 | 22 | 21 | 22 | 13 | 23 | 18 | 234 |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Raguvos gimnazija | Mokinių sk. | 15 | 18 | 10 | 10 | 20 | 14 | 14 | 17 | 29 | 19 | 21 | 17 | 204 |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Raguvos gimnazijos Miežiškių skyrius | Mokinių sk. | 6 | - | - | 3 | - | - | - | - | - | - | - | - | 9 |
| Klasių sk. | 0,5 | - | - | 0,5 | - | - | - | - | - | - | - | - | 1 |
| Ramygalos gimnazija | Mokinių sk. | 27 | 24 | 24 | 26 | 32 | 32 | 32 | 37 | 39 | 36 | 35 | 37 | 381 |
| Klasių sk. | 2 | 2 | 1 | 2 | 2 | 2 | 2 | 2 | 2 | 2 | 2 | 2 | 23 |
| Smilgių gimnazija | Mokinių sk. | 13 | 16 | 16 | 20 | 20 | 22 | 24 | 22 | 27 | 8 | 21 | 18 | 227 |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 12 |
| Velžio gimnazija | Mokinių sk. | 70 | 70 | 72 | 48 | 62 | 67 | 76 | 69 | 75 | 54 | 49 | 45 | 757 |
| Klasių sk. | 3 | 3 | 3 | 2 | 3 | 3 | 3 | 3 | 3 | 2 | 2 | 2 | 32 |
| Dembavos progimnazija | Mokinių sk. | 16 | 10 | 14 | 20 | 16 | 19 | 13 | 16 | - | - | - | - | 124 |
| Klasių sk. | 1 | 1 | 1 | 1 | 1 | 1 | 1 | 1 | - | - | - | - | 8 |
| Paliūniškio pagrindinė mokykla | Mokinių sk. | 8 | 10 | 14 | 9 | 12 | 16 | 16 | 19 | 12 | 10 | - | - | 126 |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | - | - | 10 |
| Paliūniškio pagrindinės mokyklos Tiltagalių skyrius | Mokinių sk. | 4 | 6 | 4 | 2 | - | - | - | - | - | - | - | - | 16 |
| Klasių sk. | 0,5 | 0,5 | 0,5 | 0,5 | - | - | - | - | - | - | - | - | 2 |
| Upytės Antano Belazaro pagrindinė mokykla | Mokinių sk. | 10 | 20 | 14 | 12 | 13 | 17 | 14 | 21 | 16 | 19 | - | - | 156 |
| Klasių sk. | 1 | 1 | 1 | 1 | 1 | 1 | 1 | 1 | 1 | 1 | - | - | 10 |
| Pažagienių  mokykla-darželis | Mokinių sk. | 10 | 13 | 18 | 11 | - | - | - | - | - | - | - | - | 52 |
| Klasių sk. | 1 | 1 | 1 | 1 | - | - | - | - | - | - | - | - | 4 |
| Piniavos  mokykla-darželis | Mokinių sk. | 30 | 24 | 27 | 24 | - | - | - | - | - | - | - | - | 105 |
| Klasių sk. | 2 | 1 | 2 | 1 | - | - | - | - | - | - | - | - | 6 |
| Mokiniai pagal klases | | 267 | 252 | 266 | 238 | 235 | 245 | 251 | 266 | 258 | 199 | 176 | 159 | 2 812 |
| Iš viso mokinių | | 1 023 | | | | 1 454 | | | | | | 335 | | 2 812 |
| Iš viso klasių | | 65 | | | | 77 | | | | | | 16 | | 158 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PANEVĖŽIO RAJONO SAVIVALDYBĖS ADMINISTRACIJOS**

**ŠVIETIMO, KULTŪROS IR SPORTO SKYRIUS**

Panevėžio rajono savivaldybės tarybai

**SAVIVALDYBĖS TARYBOS SPRENDIMO „DĖL PANEVĖŽIO RAJONO SAVIVALDYBĖS ŠVIETIMO ĮSTAIGŲ IKIMOKYKLINIO IR PRIEŠMOKYKLINIO UGDYMO GRUPIŲ SKAIČIAUS, IKIMOKYKLINIO UGDYMO GRUPIŲ VEIKLOS TRUKMĖS, PRIEŠMOKYKLINIO UGDYMO ORGANIZAVIMO MODELIŲ, BENDROJO UGDYMO MOKYKLŲ MOKINIŲ IR KLASIŲ SKAIČIAUS 2024–2025 MOKSLO METAIS PATVIRTINIMO“ PROJEKTO AIŠKINAMASIS RAŠTAS**

2024 m. kovo 28 d.

Panevėžys

1. **Sprendimo projekto tikslai ir uždaviniai**

Vadovaudamasi Priešmokyklinio ugdymo tvarkos aprašo, patvirtinto Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106, 7.1 papunkčiu, Savivaldybės taryba kasmet įvertina ikimokyklinio ir priešmokyklinio ugdymo poreikį, turimus išteklius ir prireikus tikslina bei tvirtina mokyklas, vykdančias ikimokyklinio ir priešmokyklinio ugdymo programas, grupių mokyklose skaičių bei priešmokyklinio ugdymo organizavimo modelius.

Savivaldybės taryba, vadovaudamasi Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. V-1019, kiekvienais kalendoriniais metais iki gegužės 31 d. nustato bendrojo ugdymo mokyklose mokinių ir klasių skaičių. Mokyklose klasės sudaromos vadovaujantis Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768.

Vykdant pradinio ugdymo programą mažiausias mokinių skaičius klasėje – 8, didžiausias mokinių skaičius klasėje – 24, mažiausias mokinių skaičius jungtinėje klasėje – 8 mokiniai, didžiausias mokinių skaičius jungtinėje klasėje – 24. Gali būti jungiama tik po 2 klases. Rekomenduojama jungti gretimas klases.

Vykdant pagrindinio ugdymo programą didžiausias mokinių skaičius klasėje – 30, mažiausias mokinių skaičius klasėje – 8. Klasės nejungiamos.

Vykdant vidurinio ugdymo programą didžiausias mokinių skaičius klasėje – 30, mažiausias mokinių skaičius klasėje – 12 mokinių.

Sprendimo projektu siūloma Savivaldybės tarybai patvirtinti Panevėžio rajono savivaldybės švietimo įstaigų ikimokyklinio ir priešmokyklinio ugdymo grupių skaičių, ikimokyklinio ugdymo grupių veiklos trukmę, priešmokyklinio ugdymo organizavimo modelius, bendrojo ugdymo mokyklų mokinių ir klasių skaičių 2024–2025 m. m., kurie finansine prasme būtų veiksmingiausi ir užtikrintų ugdymo paslaugų kokybę.

**2. Siūlomos teisinio reguliavimo nuostatos ir laukiami rezultatai**

Planuojama, kad 2024–2025 m. m. Panevėžio rajono savivaldybėje veiks 69 grupės (buvo

67 grupės), iš kurių: 47 – ikimokyklinio ugdymo grupės (2023–2024 m. m. buvo 43 ikimokyklinio ugdymo grupės), 22 priešmokyklinio ugdymo grupės (2023–2024 m. m. buvo 24 grupės) ir 15 jungtinių grupių (2023–2024 m. m. buvo 16 jungtinių grupių).

Planuojama, kad nuo 2024 m. rugsėjo 1 d. Savivaldybės bendrojo ugdymo mokyklose mokysis 2 812 mokinių (7 mokiniais daugiau nei pernai). Pradinio ugdymo programos mokysis 1 023 mokiniai, pagrindinio – 1 454 mokiniai, vidurinio ugdymo – 335 mokiniai. Bus sudarytos 158 klasės (2 klasėmis daugiau nei 2023–2024 m. m.). 2024 m. rugsėjo 1 d. į bendrojo ugdymo mokyklas ateis 267 pirmaklasiai (15 mokinių daugiau nei 2023–2024 m. m.). Dvyliktose klasėse mokysis 159 abiturientai (1 mokiniu daugiau nei pernai).

Jungtinės (pradinio ugdymo) klasės sudaromos Raguvos gimnazijos Miežiškių skyriuje ir Paliūniškio pagrindinės mokyklos Tiltagalių skyriuje. Ramygalos gimnazijos Vadoklių skyriuje nuo 2024 m. rugsėjo 1 d. nebesudaroma viena jungtinė pradinio ugdymo klasė. Ramygalos gimnazijoje bus sudaromi du 2 klasių komplektai, nes 2 klasėje mokysis mokinys, turintis didelių specialiųjų ugdymosi poreikių. Toks mokinys prilyginamas dviem tos klasės mokiniams.

Klasių skaičius mokykloms nustatomas atsižvelgiant į mokyklų vadovų pateiktą planuojamą 1–10, I–IV gimnazijų klasių skaičių, mokinių skaičių keliamose klasėse, finansines mokyklos galimybes, ugdymo programai įgyvendinti reikalingą mokymo patalpų skaičių.

**3. Lėšų poreikis ir šaltiniai**

Lietuvos Respublikos švietimo, mokslo ir sporto ministerija skiria mokymo lėšas pagal Lietuvos Respublikos švietimo, mokslo ir sporto ministro 2024 m. sausio 11 d. įsakymą  Nr. V-25 „Dėl specialios tikslinės dotacijos ugdymo reikmėms finansuoti 2024 metais paskirstymo pagal savivaldybes patvirtinimo“. 2024 m. mokymo lėšų skirta  12534,5 tūkst. eurų.  Mokymo lėšos švietimo įstaigoms buvo perskaičiuotos ir paskirstytos pagal 2023 m. rugsėjo 1 d. mokinių skaičių, duomenis gavus iš Lietuvos Respublikos švietimo, mokslo ir sporto ministerijos, vadovaujantis Panevėžio rajono savivaldybės mokymo lėšų apskaičiavimo, paskirstymo ir panaudojimo tvarkos aprašu, patvirtintu Panevėžio rajono savivaldybės tarybos 2018 m. rugpjūčio 30 d. sprendimu Nr. T-159 (su vėlesniais pakeitimais).

Vadovaujantis Mokyklų, vykdančių formaliojo švietimo programas, tinklo kūrimo taisyklių 25.7 papunkčiu, jei mokykloje iš visų klasių, kuriose mokoma pagal pagrindinio ugdymo programą, vienoje klasėje mokinių skaičius bus mažesnis nei 8 mokiniai, papildomai mokymo lėšos bus skiriamos iš savivaldybės biudžeto.

**4. Kiti reikalingi pagrindimai, skaičiavimai ar paaiškinimai**

Sprendimo projekto antikorupcinis vertinimas nereikalingas.

Vyriausioji specialistė Aurelija Bartašė